ເພັດ ນໍຣະວົງ - ບັກດ່ອນແກ້ວ ​(Karaoke)
VOA ຈັດເພງ ດອກ​ບົວທອງ ​ທີ່ຂັບ​ຮ້ອງ​ໂດຍ ທອງ​ສຸກ ວົງພັກດີ ໃຫ້ທ່ານ​ສມານ ວົງກະ​ເສມ ຜູ້ຟັງຈາກຝຣັ່ງ ທີ່ຂຽນເຂົ້າມາ ເພື່ອມອບໃຫ້ຫຼານສາວ ທີ່ຫາກໍວິວາໄປ ເມື່ອມໍ່ໆມານີ້.
ສະບາຍດີທຸກໆທ່ານ ແລະກັບວັນນະສອນ ດີໃຈທີ່ໄດ້ກັບມາຕອບ ຈົດໝາຍແລະຈັດເພງໃຫ້ຕາມຄຳຂໍ ຊຶ່ງຕິດຄ້າງມາໄວ້ໄດ້ຫຼາຍ ອາທິດແລ້ວ ເພາະກໍໄດ້ທະຍອຍຈັດໃຫ້ຕາມລຳດັບທີ່ຂຽນເຂົ້າມາ ເພງທີ່ຈະຫຼິ້ນໃຫ້ຟັງຕໍ່ໄປນີ້ ປະທັບທ່ານຜູ້ຟັງຢ່າງແນ່ນອນ ເພາະວ່າຟັງທຸກຄັ້ງພາໃຫ້ຫວນຄິດເຖິງພາບຄວາມຫວັງທີ່ຝັ່ງໃຈ ແລະພາໃຫ້ມີຄວາມສຸກ ຄອຍຕາມເນື້ອເພງແລະທຳນອງ…ຊຶ່ງວັນ ນະສອນຂໍຈັດມອບພິເສດ ໃຫ້ທ່ານ  ອະດີດ ອາຈານສອນທີ່ສາຖາບັນກົດໝາຍຂອງພະລາດຊະອານາຈັກລາວ ໃນສະໄໝກ່ອນຊຶ່ງປະຈຸບັນນີ້ ສິດສອນຫຼາກຫຼາຍພາສາທັງລາວ ຈີນ ຂະເໝນ ຝຣັ່ງ ຊຶ່ງທ່ານໄດ້ຂຽນເຂົ້າມາຂໍຟັງ ຜ່ານທາງ Facebook ເພື່ອມອບພິເສດໃນງານແຕ່ງງານ ຂອງຫຼານສາວຄົນງາມທີ່ Bourges ຂໍໃຫ້ສຸກຂີໆ ແລະສົມຫວັງທັງ ຍາໜ້າແລະຫຼານສາວ ທ່ານຜູ້ຟັງກໍເຊັ່ນກັນ…ຂໍໃຫ້ມ່ວນໆກັບເພງນີ້… ເພງທີ່ຈົບລົງໄປນັ້ນແມ່ນເພງ ທີ່ຂັບຮ້ອງໂດຍ ສິນລະປິນລາວຈາກການາດາ ແລະຂໍຈັດເພງຕໍ່ໄປໃຫ້ຜູ້ຟັງ ທ່ານ John Manivong ຈາກ Fresno, California ຜູ້ຟັງທີ່ຕິດຕາມຮັບຟັງ VOA ຢ່າງສະໝ່ຳສະເໝີ ແລະກໍ ໄດ້ຄອຍຕຳນິຕິຊົມແລະເປັນກຳລັງໃຈໃຫ້ຕະຫຼອດມາ…ທີ່ວ່າໃຫ້ພະຍາຍາມຂຽນພາ ສາລາວ ເວລາທີ່ຂຽນໃສ່ໃນ Facebook ຍິ່ງຈະເຮັດໃຫ້ມີຄວາມໝາຍແລະຝຶກຫັດ ການຂຽນພາສາລາວໃຫ້ດີຍິ່ງໆຂຶ້ນໄປ…ກະຕ້ອງຈັດມອບເພງນີ້ໃຫ້ຟັງ ແທນຄຳຂໍ ຂອບໃຈ ແລະຂໍໃຫ້ເປັນກຳລັງໃຈ ຕະຫຼອດໄປ…ຂໍເຊີນໄປຟັງຮ່ວມກັນເລີຍ ໃນບົດ ເພງ… ທີ່ຮ້ອງໝູ່ ໂດຍສິນລະປິນລາວ ທີ່ຈັດພິເສດຂຶ້ນໃນການທີ່ ສປປ ລາວເປັນເຈົ້າພາບ…ຟັງແລ້ວ ປະທັບໃຈແລະມ່ວນໄປອີກແບບ ທີ່ຮວມພະລັງ ທີ່ໄດ້ຮວບຮວມເອົາຫຼາຍໆສິນລະປິນລາວ ມາຮ້ອງຮ່ວມກັນ ເພງສຸດທ້າຍນີ້ ຂໍຈັດມອບໃຫ້ທ່ານຜູ້ຟັງ  ຜູ້ຟັງຈາກຫຼວງພະບາງ ທີ່ຂຽນເຂົ້າມາທາງ Facebook ວ່າພົບພໍ້ກັນເວລາທີ່ເອື້ອຍວັນນະສອນ ໄປຢ້ຽມຢາມ ຫຼວງພະບາງໃນຄັ້ງຕໍ່ໄປ ຂໍມອບເພງ  ທຳນອງເພງຣ໊ອກ ທີ່ຂັບຮ້ອງ ໂດຍສິນລະປິນຜູ້ທີ່ມາກຄວາມສາມາດ ເພັດ ນໍຣະວົງ ພົບກັນໃໝ່ ໃນສັບປະດາໜ້າ